CELEX: 52007SC1005
Language: da
Date: 2007-07-18
Title: Udkast til afgørelse truffet af Det Blandede EØS-Udvalg om ændring af protokol 23 til EØS-aftalen om samarbejde mellem tilsynsmyndighederne (artikel 58) - Udkast til Fællesskabets fælles stillingtagen

Vigtig juridisk meddelelse

|

52007SC1005

Udkast til afgørelse truffet af Det Blandede EØS-Udvalg om ændring af protokol 23 til EØS-aftalen om samarbejde mellem tilsynsmyndighederne (artikel 58) - Udkast til Fællesskabets fælles stillingtagen  /* SEK/2007/1005 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 18.7.2007SEK(2007) 1005 endeligUdkast tilAFGØRELSE TRUFFET AF DET BLANDEDE EØS-UDVALGom ændring af protokol 23 til EØS-aftalen om samarbejde mellem tilsynsmyndighederne (artikel 58)- Udkast til Fællesskabets fælles stillingtagen -(forelagt af Kommissionen)BEGRUNDELSE1. Det Blandede EØS-udvalg har til opgave at sikre ensartetheden i det indre marked og retssikkerheden for de erhvervsdrivende, herunder fremme en konsekvent og sammenhængende fortolkning og anvendelse af konkurrencereglerne.2. Det Blandede EØS-udvalg bør derfor vedtage vedlagte afgørelse til ændring af protokol 23 (konkurrence) til EØS-aftalen.3. Ved dette udkast til Det Blandede EØS-udvalgs afgørelse får Kommissionen mulighed for at indbyde de nationale konkurrencemyndigheder i EØS-/EFTA-staterne og EFTA-Tilsynsmyndigheden til at deltage i Det Europæiske Konkurrencenet sammen med EU-medlemsstaternes konkurrencemyndigheder.4. I henhold til artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet Fællesskabets holdning til afgørelser af denne art.5. Udkastet til Det Blandede EØS-udvalgs afgørelse forelægges Rådet til godkendelse. Kommissionen ønsker at forelægge Fællesskabets holdning i Det Blandede EØS-udvalg snarest muligt efter Rådets vedtagelse  Udkast tilAFGØRELSE TRUFFET AF DET BLANDEDE EØS-UDVALGom ændring af protokol 23 til EØS-aftalen om samarbejde mellem tilsynsmyndighederne (artikel 58)DET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt ”aftalen”, særlig artikel 98, ogud fra følgende betragtninger:(1) Protokol 23 til aftalen blev ændret ved afgørelse truffet af Det Blandede EØS-udvalg nr. … af …[1].(2) For at give EFTA-Tilsynsmyndigheden og EFTA-staterne mulighed for at deltage i de politiske drøftelser i Det Europæiske Konkurrencenet (ECN), som indebærer udveksling af fortrolige oplysninger i henhold til artikel 81 og 82 i EF-traktaten, bør der oprettes en retlig ramme for udveksling af fortrolige oplysninger, der ikke allerede er omfattet af aftalen. Der bør derfor indsættes en ny artikel 1A i protokol 23 til aftalen.TRUFFET FØLGENDE AFGØRELSE:Artikel 1Følgende indsættes efter artikel 1 i protokol 23 til aftalen:'Artikel 1 AFor at sikre, at EFTA-Tilsynsmyndigheden og EF-Kommissionen har en ensartet fortolkning af artikel 53 og 54 i aftalen og af artikel 81 og 82 i traktaten, kan EFTA-Tilsynsmyndigheden og EFTA-staternes kompetente myndigheder også få tilladelse til at deltage i møder i det netværk af offentlige myndigheder, der er nævnt i betragtning 15 i Rådets forordning (EF) nr. 1/2003, dog kun for så vidt angår drøftelser om generelle politiske spørgsmål. EFTA-Tilsynsmyndigheden, EF-Kommissionen og de kompetente myndigheder i EFTA-staterne og EF-medlemsstaterne skal have beføjelse til at stille alle de oplysninger til rådighed, der er nødvendige for de generelle politiske drøftelser i dette netværk. Oplysninger, der er stillet til rådighed i denne sammenhæng, må ikke anvendes i håndhævelsesøjemed. Deltagelsen i dette netværk berører ikke EFTA-staternes og EFTA-Tilsynsmyndighedens deltagelsesrettigheder i medfør af EØS-aftalen.'Artikel 2Denne afgørelse træder i kraft den […], forudsat at Det Blandede EØS-udvalg har modtaget alle meddelelser i henhold til aftalens artikel 103, stk. 1*.Artikel 3Denne afgørelse offentliggøres i Den Europæiske Unions Tidendes EØS-afsnit og EØS-tillæg.Udfærdiget i Bruxelles, den […].På vegne af Det Blandede EØS-udvalgFormand […]Sekretærer for Det Blandede EØS-udvalg […] [1] EUT L …* Ingen forfatningsmæssige krav angivet.] [Forfatningsmæssige krav angivet.]